
2026 -
Viešoji įstaiga Klaipėdos universiteto ligoninė, juridinio asmens kodas 306207585, kurios registruota buveinė yra Liepojos g. 41, LT-92288, Klaipėda, atstovaujama direktorės valdymui ir ekonomikai dr. Jūratės Grubliauskienės, veikiančios pagal generalinio direktoriaus Audriaus Šimaičio 2024 m. rugsėjo 25 d. įsakymas Nr. 2-1006 (toliau – Užsakovas),
ir
...................................., adresas: ..................................., juridinio asmens kodas ............................., atstovaujamas ................................................, (atstovavimo pagrindas)  (toliau – Tiekėjas), 

laimėjęs mažos vertės pirkimą skelbiamos apklausos būdu „Biokuro katilinės remonto ir priežiūros darbai, pirkimo  Nr. _____), (toliau – Pirkimas), skelbtą 2026 m. ......... ... d. Centrinėje viešųjų pirkimų informacinėje sistemoje,

toliau kiekviena atskirai vadinama Šalimi, o kartu – Šalimis, sudarė šią „Biokuro katilinės remonto ir priežiūros darbų sutartį“ (toliau –Sutartis), ir susitarė“

1. SUTARTIES OBJEKTAS
1.1. Pirkimo objektas – VšĮ Klaipėdos universiteto ligoninės (Aušros g. 27, Švėkšna) katilinės katilų ir jų komponentų (toliau – Įranga) aptarnavimas ir remontas, atsarginės dalys ir jų keitimas, techninių sutrikimų nustatymas ir įrangos pilno techninio funkcionalumo atstatymas (toliau – Darbai, Paslaugos). Užsakovo turima Įranga ir Darbams keliami techniniai reikalavimai nurodyti Sutarties 1 priede “Techninė specifikacija ir kainos”. 

1.1. Darbai vykdomi/Paslaugos teikiamos visą Sutarties galiojimo laikotarpį, pagal Užsakovo poreikį ir užsakymus.  Užsakovas neįsipareigoja teikti Tiekėjui užsakymų Darbams/Pasaugoms, už visą Sutartyje nurodytą vertę.
1.3. Apie Įrangos remonto poreikį Užsakovas praneša Tiekėjui telefonu ir/ar elektroniniu paštu. 

1.4. Darbų kainą sudaro remontui sugaištas darbo laikas ir remontui atlikti panaudota įrangos/medžiagų/detalių (toliau – Detalės/Prekės) kaina. Įrangos remonto darbų kaina, kiekvienu konkrečiu Įrangos remonto atveju, yra apskaičiuojama dauginant valandos įkainį iš remonto darbų atlikimo laiko. Remonto darbų valandos įkainis yra fiksuotas.

1.5. Įrangos remontui atlikti panaudotų Prekių kainos yra apmokamos atskirai nuo remonto darbų kainos. Įrangos remontui atlikti panaudotų Prekių kainą Tiekėjas iš anksto suderina su Užsakovu raštu prieš atliekant Įrangos remontą. Detalių įsigijimui taikoma sutarties vykdymo išlaidų atlyginimo kainodara – sutarties vykdymo metu tiekėjui bus atlyginamos tik faktiškai patirtos, pagrįstos Detalių įsigijimo išlaidos, ne didesnėmis nei rinkos kainomis. Į faktiškai patirtas išlaidas negali būti įtrauktas tiekėjo pelnas. Tiekėjas privalo pagrįsti patirtas išlaidas pateikdamas įsigijimo dokumentus (pvz., sąskaitas faktūras). Apmokamos tik tos Detalių išlaidos, kurios yra tiesiogiai susijusios su sutarties vykdymu ir atitinka techninėje specifikacijoje nustatytus reikalavimus. Sutarties vykdymo metu priimami tiekėjo sprendimai, susiję su faktinėmis išlaidomis, su Pirkėju turi būti derinami iš anksto.

1.6. Tiekėjas garantuoja, kad Darbų atlikimui panaudotų Detalių kokybė ir komplektiškumas atitinka kokybės ir komplektiškumo reikalavimus. Prekės turi atitikti visus saugos ir kokybės, bei kitus tokio pobūdžio prekėms keliamus reikalavimus, nustatytus galiojančiuose Lietuvos Respublikos ir Europos Sąjungos teisės aktuose
1.7. Atlikus Darbus, Tiekėjas surašo Darbų perdavimo – priėmimo aktą, kuriame surašomos atlikti darbai ir, jei tai taikoma, pakeistų , suremontuotų Prekių kainos ir kiekiai. 
1.8. Paslaugų teikimo, Darbų atlikimo vieta: VšĮ Klaipėdos universiteto ligoninė, Aušros g. 27, Švėkšna.
2. KAINA IR BENDRA SUTARTIES VERTĖ
1.2. Sutarčiai taikomas kainos apskaičiavimo būdas - Mišri kainodara: fiksuoto įkainio kainodara ir sutarties vykdymo išlaidų atlyginimo kainodara. 
1.3. Pradinė sutarties vertė yra 24793,39 Eur (Dvidešimt keturi tūkstančiai septyni šimtai devyniasdešimt trys eurai 39 ct) be PVM, PVM sudaro 5206,61 Eur (Penki tūkstačiai du šimtai šeši eurai 61 ct), Sutarties kaina yra 30000,00 Eur (Trisdešimt tūkstančių eurų 00 ct) su PVM. 
Sutarties vykdymo faktinių išlaidų apimtis yra 10000,00 Eurų be PVM. 

Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Darbų ir Detalių įsigijimui.

Sutarties vertė susideda iš dviejų dalių:

Sutarties 1 priedo „Techninė specifikacija ir įkainiai“ 5 punkto „Kainodaros struktūra“ 1-3 eilutėse nurodytiems Darbams/Paslaugoms taikoma fiksuoto įkainio kainodara.

Šioje Sutarties pozicijų dalyje Pradinės Sutarties vertė yra lygi  14793,29 Eur be PVM pirkimo dokumentuose ir Sutartyje nurodytų Darbų/Paslaugų įsigijimui Tiekėjo pasiūlyme nurodytais įkainiais be PVM. Pirkėjas perka Darbus/Paslaugas pagal poreikį Sutartyje arba jos priede Nr. 1 nurodytais įkainiais, neviršijant Sutarties kainos. Sutartyje arba jos priede Nr. 1 atskirose (1-3) eilutėse nurodytos Darbų/Paslaugų  apimtys gali būti  keičiamos (didėti ar mažėti).

Pirkėjas neįsipareigoja išpirkti preliminaraus Darbų/Paslaugų kiekio ar bet kokios jo dalies.

Detalėms/Prekėms bus taikoma sutarties įvykdymo išlaidų atlyginimo kainodara. Sutarties vykdymo faktinių išlaidų apimtis yra 10000,00 Eurų be PVM.

Sutarties vykdymo faktinių išlaidų atlyginimo tvarka aprašyta Sutarties 1 priede Techninė specifikacija  ir įkainiai (5 punkte „Kainodaros struktūra“)

1.4. Sutarties vykdymo metu Darbai įsigyjami pagal Sutarties 1 priede nurodytus įkainius. Darbų kaina, kurią Užsakovas turės sumokėti Tiekėjui, priklauso nuo faktinių užsakymų, ir neturi viršyti Sutarties vertės, nurodytos 2.3. punkte. Užsakovas, už Įrangos remonto paslaugas, detalių pakeitimą ir/ar šiems Darbams reikalingų kitų Prekių panaudojimą apmokės pagal Šalių tarpusavyje suderintą darbų atlikimo aktą. Už Darbus bus atsiskaitoma pagal fiksuotą valandinį remonto darbų atlikimo įkainį, nurodytą Sutarties 1 priede.
1.5.  Prekės  turi būti naujos bei atitikti keliamus reikalavimus nurodytam įrenginiui. Tiekėjas atliktiems Darbams ir/ar Prekėms suteiks ne mažesnę kaip 30 (trisdešimt) dienų garantinį terminą. Įrangos remonto metu panaudotoms Prekėms suteikiama ne mažesnis kaip 3 (trijų) mėnesių garantinis terminas. 

1.6.  Užsakovas nebegali daugiau pirkti, o Tiekėjas parduoti Darbų, Prekių, pagal Sutartį, kai pasiekiama maksimali lėšų suma, nurodyta Sutarties 2.3. punkte.

1.7. Sutarties kainos / įkainių perskaičiavimas taikant peržiūros taisykles bus atliekamas:

1.7. pasikeitus Lietuvos Respublikos pridėtinės vertės mokesčio dydžiui:

1.7. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Darbų Sutartyje nurodytai kainai, Sutarties kaina perskaičiuojama nekeičiant Darbų/Paslaugų kainos be PVM.

1.7. Perskaičiavimas įforminamas Susitarimu ne vėliau kaip per 10 (dešimt) darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina taikoma už tą Darbų dalį, kuri bus teikiama nuo Šalių pasirašyto Susitarimo įsigaliojimo dienos.

1.7. Bet kuri Sutarties Šalis Sutarties galiojimo metu turi teisę inicijuoti Sutarties kainos /įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Sutarties sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 2.6.6 punkte, viršija 15 procentus  Sutarties kainos.
1.7. Sutarties kaina/įkainis gali būti peržiūrima dėl kainų lygio pokyčio vienos iš Šalių rašytiniu prašymu. Sutarties kaina peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos/įkainų peržiūra negali apimti laikotarpio, už kurį jau buvo atlikta peržiūra.
1.7. Jeigu Paslaugų atlikimas vėluoja dėl Tiekėjo kaltės, uždelstų suteikti Paslaugų kaina/įkainis nėra perskaičiuojami dėl kainų lygio kilimo (gali būti mažinami, tačiau negali būti didinami).

1.7. Sutartyje numatyti už Paslaugas/ar Prekes įkainiai gali būti perskaičiuojamos, jeigu jeigu panašių Prekių/Paslaugų kainų (įkainio) lygio skirtumas, lyginant einamųjų metų atitinkamo mėnesio kainas su praėjusių metų atitinkamo mėnesio kainomis, yra didesnis arba mažesnis daugiau kaip 15 (penkiolika) procentų.

1.7. Nauji įkainiai apskaičiuojama naudojant formulę:

, kurioje:
a – įkainis (Eur be PVM)) 

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą apskaičiuotas vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 

, (proc.), kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas.

Indpradžia – laikotarpio pradžios datos (mėnesio) vartojimo prekių ir paslaugų indeksas.

2.7.6. Sutarties šalis, inicijuojanti Sutarties Darbų/Paslaugų kainos (įkainio) perskaičiavimą Sutarties 3.7.2. punkte nurodytų aplinkybių atsiradimą, turi tinkamai pagrįsti ir įrodyti pateikiant Statistikos departamento prie Lietuvos Respublikos Vyriausybės arba kitos kompetentingos ir įgaliotos įstaigos išduotą dokumentą, patvirtinantį panašių Paslaugų kainų pokyčio dydį per atitinkamą laikotarpį.

2.7.7.  Sutarties 2.7.2. punkto pagrindu perskaičiuota Sutarties kaina (įkainis) įsigalioja nuo papildomo susitarimo pasirašymo dienos;

3. ŠALIŲ TEISĖS IR PAREIGOS

3.1. 
Tiekėjas įsipareigoja:

3.1.1. atlikti Darbus Užsakovui pagal Sutartį už Darbų įkainius, nurodytus Sutarties 1 priede, savo rizika bei sąskaita kaip įmanoma rūpestingai ir kokybiškai, vadovaudamasis Sutarties nuostatomis, vykdymo principais bei Lietuvos Respublikos norminių teisės aktų reikalavimais; 
3.1.2. Apie Įrangos remonto poreikį Užsakovui pranešus telefonu ir/ar elektroniniu paštu, Tiekėjas įsipareigoja atvykti į Užsakovo nurodytą Įrangos buvimo vietą (Aušros g. 27, Švėkšna), apžiūrėti nurodytą Įrangą ir pateikti įrangos Defektinį aktą, kuriame turi būti nurodyta Įrangos remonto darbų ir remontui atlikti reikalingos įrangos/medžiagų/detalių kainos ir remonto darbų trukmė.

3.1.3. Tiekėjas įrangos Defektiniame akte nurodo Įrangos remonto darbų ir remontui atlikti reikalingos įrangos/medžiagų/detalių kainas bei remonto darbų trukmę. 
3.1.4. Tiekėjas Įrangos remonto darbus atlieka tik Užsakovui patvirtinus Tiekėjo pateiktą Defektinį aktą (t. y. patvirtinus remonto darbus, nurodytomis kainomis). 
3.1.5. Tiekėjas Įrangą privalo suremontuoti ne vėliau kaip per 3 (tris) darbo dienas nuo Užsakovo pranešimo apie Įrangos remonto poreikį pateikimo telefonu ir/ar elektroninių paštu. Nesant atsarginių dalių Tiekėjo sandėlyje – ne vėliau kaip per 14 (keturiolika) dienų nuo Užsakovo pranešimo apie Įrangos remonto darbų poreikį dienos.
3.1.7. Tiekėjas, suremontavęs Įrangą, Užsakovui pateikia Remonto aktą, kuriame yra nurodoma: įrangos remonto pradžia/pabaiga; atlikti remonto darbai ir jų kaina; remonto metu panaudota įranga/medžiagos/detalės ir jų kaina; kita reikiama informacija. Remonto akte nurodoma informacija ir duomenys turi atitikti Defektiniame akte nurodytus duomenis. Remonto aktą turi patvirtinti Užsakovas. Užsakovo patvirtintas Remonto darbų aktas yra laikomas remonto paslaugų priėmimo-perdavimo aktu.
3.1.8. Tiekėjas turi užtikrinti, kad siunčiami remonto darbus atlikti Tiekėjo darbuotojai yra reikiamos kvalifikacijos ir turintys pakankamai įgūdžių atlikti Darbus. Tiekėjas atsakys už savo darbuotojų saugą darbe ir priešgaisrinės saugos taisyklių laikymąsi Užsakovo nurodytoje Įrangos buvimo vietoje, Tiekėjas pats tirs savo darbuotojų nelaimingus atsitikimus patirtus Užsakovo nurodytoje Įrangos buvimo vietoje.
3.1.10. Tiekėjas Įrangos remontui įsipareigoja naudoti tinkamos kokybės ir visus reikalavimus atitinkančią įrangą/medžiagas/detales.
3.1.11. Tiekėjas savo atliekamiems darbams taiko ne mažesnę kaip 30 (trisdešimt) dienų garantiją. Įrangos remonto metu panaudotai įrangai/medžiagoms/detalėms suteikia ne mažiau kaip 3 (trijų) mėnesių garantiją pagal įrangos, medžiagų ir detalių gamintojo standartines garantijos sąlygas. Garantiniu laikotarpiu įrangai sugedus dėl nekokybiškai atliktų darbų, nekokybiškų medžiagų ir detalių, Tiekėjas įsipareigoja pašalinti trūkumus savo lėšomis.
3.1.12. Garantiniai terminai pradedami skaičiuoti nuo Darbų perdavimo – priėmimo akto pasirašymo dienos.

3.1.13. Sutarčiai pasibaigus, lieka galioti įrangos remonto darbams ir/ar remonto metu panaudotai įrangai/medžiagoms/detalėms Tiekėjo suteiktos garantijos.

3.1.14.remtis subteikėjais, kurie nurodyti Pasiūlyme, jeigu vykdant Sutartį jie pasitelkiami: /nurodyti/; taip pat tais subteikėjais, kurie pakeisti ar pasitelkti naujai Sutarties vykdymo metu.
3.1.15. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Užsakovui pranešti tuo metu žinomų subteikėjų pavadinimus, kontaktinius duomenis ir jų atstovus. Tiekėjas įsipareigoja nedelsiant informuoti Užsakovą apie bet kokių aplinkybių pasikeitimus visu Sutarties vykdymo metu turinčių ir/ar galinčių turėti įtakos Sutarties vykdymui, įskaitant ir  apie naujus subteikėjus, kuriuos jis ketina pasitelkti vėliau.
3.1.16.  Bendradarbiauti ir nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Tiekėjui teikti Paslaugas. 
3.1.17. Užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą; 
3.1.18. Gavęs motyvuotą Užsakovo atsisakymą priimti Paslaugas, per Užsakovo nurodytą protingą terminą neatlygintinai pašalinti trūkumus arba atlyginti nuostolius, susijusius su netinkamu Sutarties vykdymu; 
3.1.19. Tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose. 
3.1.20. Tiekėjas turi teisę gauti užmokestį pagal Sutarties 1 priede nustatytus įkainius su sąlyga, kad jis tinkamai vykdo šią Sutartį. 
3.1.21. Tiekėjas garantuoja, kad turi visus leidimus, licencijas, reikiamą kvalifikaciją ir kompetenciją Sutartyje nurodytiems Darbams vykdyti.
3.2. 
Užsakovo teisės ir pareigos:

3.2.1.Užsakovas įsipareigoja Tiekėjui sudaryti visas sąlygas, suteikti reikiamą informaciją ar dokumentus bei sudaryti visas sąlygas, Darbams atlikti ir Prekėms tiekti; 

3.2.2. Užsakovas pateikia Tiekėjui visą reikalingą informaciją Darbams atlikti ir Prekėms tiekti; 

3.2.3.Užsakovas įsipareigoja mokėti už tinkamai atliktus Darbus ir patiektas Prekes pagal šios Sutarties sąlygas.

4. SUTARTIES VYKDYMO UŽTIKRINIMAS

4.1. Sutarties įvykdymo užtikrinimo būdai – netesybos (delspinigiai ir baudos):

4.1.1.Jeigu Tiekėjas nesilaiko Sutartyje nustatytų Darbų atlikimo terminų, jis Užsakovui moka 30 (trisdešimt) eurų baudą, už kiekvieną uždelstą dieną. Baudą, be atskiro įspėjimo, Užsakovas turi teisę išskaičiuoti iš Tiekėjui mokėtinų sumų. Jei baudų ir/ar nuostolių suma viršija sumą kurią gali išskaičiuoti Užsakovas, esant šiame punkte nurodytoms aplinkybėms, baudą ir/ar nuostolius Tiekėjas atlygina ne vėliau kaip per 10 dienų, nuo reikalavimo iš Užsakovo gavimo. 
4.1.2. Jei Tiekėjas, Sutarties galiojimo metu, atsisako vykdyti, nevykdo, įskaitant laikiną nevykdymą vykdyti, savo įsipareigojimus(-ų), Sutartyje nustatytomis sąlygomis, ir dėl šios priežasties Užsakovas priverstas įsigyti Darbus ir/ar Prekes, kurių atlikimą Tiekėjas nutraukė, nevykdo iš trečiųjų asmenų ir/arba Užsakovas nutraukia šią Sutartį,  dėl Tiekėjo kaltės, tai Tiekėjas moka Užsakovui 15 (penkiolikos) %  Sutarties vertės dydžio baudą ir atlygina Užsakovui patirtus nuostolius, ne vėliau kaip per 10 dienų nuo Užsakovo pateikto reikalavimo. 
4.1.3. Jei paaiškėja, kad pagal Sutartį atliekami Darbai, Prekės neatitinka Sutartyje ir/ar pirkimo sąlygose nustatytų kokybės reikalavimų, arba paaiškėja, kad Tiekėjas apie Darbų, Prekių kokybės atitiktį Užsakovo nustatytiems reikalavimams pateikė melagingą informaciją, kurią Užsakovas gali įrodyti bet kokiomis teisėtomis priemonėmis, Užsakovas turi teisę nutraukti Sutartį, o Tiekėjas privalo grąžinti Užsakovui sumokėtas už nekokybiškai atliktus Darbus pinigų sumas ir sumokėti 20 (dvidešimties) proc. sutarties vertės dydžio baudą ir atlyginti Užsakovui dėl Sutarties nutraukimo patirtus nuostolius. 

4.1.4. Tiekėjas atsako už nuostolius, padarytus Užsakovui dėl Tiekėjo klaidų ar veiksmų nesiėmimo pagal Sutartį. Nustačius suteiktų Darbų defektus ar trūkumus, Tiekėjas turi pareigą ištaisyti tokius defektus ir trūkumus per Užsakovo nustatyta protingą terminą. 
4.2. Užsakovas, neatsiskaitęs su Tiekėju nustatytais terminais, moka 0,02 (dviejų šimtųjų) proc. delspinigius, skaičiuojamus už kiekvieną praleistą dieną nuo neapmokėtų Darbų vertės.
4.3. Tiekėjui taikomos baudos dėl aplinkosauginių kriterijų nesilaikymo: už Sutarties 10.8.1 ir 10.8.2  p. pažeidimą taikoma 100 (vieno šimto) Eur bauda už kiekvieną nustatytą pažeidimo atvejį.

5. NENUGALIMA JĖGA (FORCE MAJEURE)
5.1. Nei viena Šalis nebus laikoma sulaužiusi savo įsipareigojimus pagal Sutartį, jei tų  įsipareigojimų nevykdymas yra sąlygotas bet kokios nenugalimos jėgos (force majeure) aplinkybių, kurios kyla po abiejų Šalių Sutarties pasirašymo dienos.

5.2. Nenugalimos jėgos (force majeure) aplinkybių taikymas yra apibrėžtas Lietuvos Respublikos Civilinio kodekso 6.212 straipsnyje ir 1996 m. liepos 15 d. Lietuvos Respublikos Vyriausybės nutarimu Nr. 840 patvirtintose „Atleidimo nuo atsakomybės esant nenugalimos jėgos (force majeure) aplinkybėms taisyklėse“.

53. Jei kuri nors sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą, informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Tiekėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

6. APMOKĖJIMO SĄLYGOS

6.1. Už laiku pristatytas kokybiškas, pirkimo ir šios sutarties sąlygas atitinkančias Prekes ir atliktus Darbus Užsakovas atsiskaitys per 60 (šešiasdešimt) kalendorinių dienų nuo PVM sąskaitos faktūros gavimo dienos (vadovaujantis Mokėjimų, atliekamų pagal komercines sutartis, vėlavimo prevencijos įstatymo 5 str. 3 d. nustatytas 60 d. atsiskaitymo terminas yra objektyviai pagrįstas, nes Užsakovas mokėjimus pagal sutartis atlieka gavęs finansavimą iš tarpinių finansuojančių institucijų. Finansavimo modelis – patirtų sąnaudų kompensavimas Privalomojo sveikatos draudimo fondo biudžeto lėšomis). PVM sąskaitos faktūros išrašymo pagrindas – Tiekėjo parengtas ir Šalių pasirašytas prekių perdavimo–priėmimo aktas. PVM sąskaitoje faktūroje turi būti nurodytas Sutarties numeris ir data. Apmokėjimo sąlygos: įvykdžius užsakymą, mokama už konkretų kiekį / apimtį pagal nustatytus įkainius.

6.2. Už Darbus ir Prekes atsiskaitoma eurais. PVM sąskaitoje-faktūroje Tiekėjas įsipareigoja nurodyti vykdomos sutarties numerį ir datą. PVM sąskaitos faktūros, sąskaitos faktūros, kiti atsiskaitymo dokumentai teikiami tik elektroniniu būdu naudojantis informacinės sistemos SABIS priemonėmis.
6.3. Jeigu Užsakovas uždelsė apmokėti už Darbus ir Prekes ne dėl Tiekėjo kaltės ir ne dėl priežasčių, atleidžiančių Užsakovą nuo atsakomybės, Tiekėjas turi teisę sutartį nutraukti. Apie Sutarties nutraukimą Tiekėjas turi pranešti Užsakovui prieš 30 (trisdešimt) dienų.

6.5. Jeigu Tiekėjas Sutarties vykdymui pasitelks subtiekėjus, Užsakovui sutikus, tarp Užsakovo, Tiekėjo ir subtiekėjo gali būti pasirašoma trišalė tiesioginio atsiskaitymo su subtiekėjais sutartis, kurioje aprašoma tiesioginio atsiskaitymo su subtiekėju tvarka. Tiekėjas yra tiesiogiai atsakingas už prašymo dėl tiesioginio atsiskaitymo su subtiekėju ir kitų dokumentų, įskaitant trišalio susitarimo tarp Užsakovo, Tiekėjo ir subtiekėjo, projekto tinkamą parengimą bei savalaikį pateikimą Užsakovui. Tarpusavio ginčus Tiekėjas ir subtiekėjas (-ai)sprendžia savarankiškai, Užsakovui nedalyvaujant..

7. SUTARTIES NUTRAUKIMAS IR JOS PASEKMĖS

7.1. Užsakovas turi teisę vienašališkai nutraukti šią Sutartį prieš terminą šiais atvejais:

7.1.1. kai Tiekėjas bankrutuoja, jam paskelbiama bankroto procedūra arba yra likviduojamas (likvidavimo procedūra), sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

7.1.2. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

7.1.3. kai Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio, korupcinio pažeidimo;

7.1.4. kai Tiekėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dokumentų klastojimo, aplaidžios ar apgaulingos buhalterinės apskaitos vedimo, dalyvavimo nusikalstamoje organizacijoje;

7.1.5. kai Tiekėjas nesilaiko Sutarties numatytų Darbų ir/ar Prekių teikimo terminų, nutraukia jų tiekimą, įskaitant laikiną nutraukimą;

7.1.6. kai Tiekėjas nevykdo kitų savo sutartinių įsipareigojimų ar netinkamai juos vykdo ir tai yra esminis Sutarties pažeidimas;

7.1.7. dėl kitokio pobūdžio Tiekėjo veiksmų ar neveiksnumo, trukdančių  vykdyti Sutartį.

7.2. Tiekėjas turi teisę vienašališkai nutraukti šią Sutartį prieš terminą šiais atvejais:

7.2.1. kai Užsakovas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas – dėl atitinkamos Sutarties dalies, kurią pažeidžia Užsakovas;

7.2.2. kai Užsakovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

7.3. Šalys bendru susitarimu turi teisę nutraukti sutartį. Vienašališkai nutraukti Sutartį joje nurodytomis sąlygomis, nukentėjusioji Šalis turi teisę prieš 5 (penkias) dienas raštu pranešusi kitai Šaliai. 

7.4. Nutraukiant Sutartį, parengiama ataskaita apie Sutarties nutraukimo dieną esančią Tiekėjo skolą Užsakovui ir Užsakovo skolą Tiekėjui.

7.5. Nutraukus sutartį dėl Tiekėjo kaltės, esant ir Lietuvos Respublikos Viešojo pirkimo įstatymo 91 straipsnyje numatytiems pagrindams, Užsakovas turi teisę informaciją apie Tiekėją kaip apie pirkimo sutartį neįvykdžiusį ar netinkamai ją įvykdžiusį Tiekėją, ne vėliau kaip per 10 dienų paskelbti Centrinėje viešųjų pirkimų informacinėje sistemoje.

8. GINČŲ NAGRINĖJIMO TVARKA

8.1. Šalys įsipareigoja nedelsiant raštu pranešti kitai šaliai apie bet kokių savo duomenų (pavadinimo, buveinės ir/ar veiklos adreso, sąskaitos rekvizitų ir panašiai) pasikeitimą, taip pat apie tai bet kokias kitas aplinkybes  turinčias ar galinčias turėti įtakos tinkamam šios Sutarties įvykdymui. Šalių pretenzijos viena  kitai turi būti  perduodamos registruotu paštu arba elektroniniu paštu.

8.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami derybomis ir abipusiu susitarimu. Kilę ginčai neatleidžia Šalių nuo Sutartyje numatytų įsipareigojimų vykdymo išskurus atvejus kai tai yra numatytą LR teisės aktuose. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos bendrosios kompetencijos teismuose, įstatymų nustatyta tvarka, pagal Užsakovo buveinės registracijos vietą.

9. SUTARTIES PAKEITIMAS IR PAPILDYMAS

9.1. Sutarties sąlygos jos galiojimo laikotarpiu negali būti keičiamos, išskyrus tokias Sutarties sąlygas, kurios yra nurodytos Sutartyje ir kurias pakeitus nebūtų pažeisti Lietuvos Respublikos Viešųjų pirkimų įstatymo 17 straipsnyje nustatyti principai ir tikslai ir Viešųjų pirkimų įstatymo 89 str. nurodyti pagrindai. 

9.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose. 

9.3. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo sąlygas ir (arba) Sutarties sudarymo metu, Sutarties šalys gali keisti tik neesmines Sutarties sąlygas. 

9.4. Sutarties šalių valia turi būti įforminama papildomu susitarimu, pasirašomu abiejų Sutarties Šalių, pridedant ir visą susijusią susirašinėjimo dokumentaciją, šie dokumentai yra neatskiriama Sutarties dalis.

10. BAIGIAMOSIOS NUOSTATOS

10.1. Sutartis galioja 37 mėnesių nuo pasirašymo datos (36 mėn. Darbų/Paslaugų vykdymas + 30 kalendoriniū dienų apmokėjimas). 

10.2. Kiekviena iš Šalių pareiškia ir garantuoja kitai Šaliai, kad:

10.2.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

10.2.2. Šalis įvertino visas galimas rizikas bei atliko visus teisinius veiksmus, būtinus, kad Sutartis būtų tinkamai sudaryta, galiotų, būtų tinkamai vykdoma galiojimo terminu;

10.2.3. turi visus teisės aktais numatytus leidimus, licencijas, darbuotojus, reikalingus Sutartimi prisiimtų įsipareigojimų įvykdymui;

10.2.4. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

10.2.5. Šalys nedelsiant pateiks vienas kitai bet kokią informaciją, kuri turi ar gali turėti įtakos vykdant sutartyje numatytus įsipareigojimus.

10.2.6. ši Sutartis yra Šaliai galiojantis, teisinis ir ją saistantis Įsipareigojimas, kurio vykdymo galima pareikalauti pagal Sutarties sąlygas.

10.2.7. Šalys sutinka laikyti šios Sutarties sąlygų, dokumentacijos ir informacijos, kurią Sutarties Šalys gauna viena iš kitos vykdydamas Sutartį, be išankstinio kitos Šalies rašytinio sutikimo neviešinti ir neatskleisti trečiosioms šalims, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie vieną iš Šalių atskleidimas, jei ta Šalis pažeidžia Sutarties sąlygas.

10.2.8. Imsis visų priemonių, kad nekiltų ar nesitęstų situacija, galinti pakenkti nešališkam ir objektyviam Sutarties vykdymui, kad nebūtų sudaromos sąlygos galimiems interesų konflikto šaltiniams – bendriems ekonominiams ar profesiniams interesams, giminystės ar draugystės ryšiams ar kitoms sąsajoms ir bendriems interesams. Apie bet kokį interesų konfliktą, kilusį vykdant Sutartį, turi būti nedelsiant raštu pranešta kitai Šaliai;
10.3. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

10.4. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

10.5. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus Šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
10.6. Sutarties vykdymo metu vienos Šalies kitai Šaliai tiek sąmoningai, tiek atsitiktinai atskleista informacija, kurią atskleidusi Šalis įvardijo kaip konfidencialią arba kuri pagal jos pobūdį turėtų būti laikoma konfidencialia, laikoma konfidencialia informacija ir ją gavusi ar su ja susipažinusi Šalis įsipareigoja jos neatskleisti tretiesiems asmenims ir (arba) nenaudoti jos jokiems kitiems tikslams, išskyrus kiek tai yra reikalinga šios Sutarties vykdymui. Šalys susitaria, kad su Sutartimi susijusi informacija gali būti atskleista Šalių teisiniams ir finansiniams konsultantams, jeigu tai susiję su Sutarties vykdymu ir šie konsultantai įsipareigoja neatskleisti atitinkamos informacijos kitiems asmenims. Kilus abejonių, ar Šalies pateikta informacija turėtų būti laikoma konfidencialia, ją gavusi Šalis laikys tokią informaciją konfidencialia, nebent ją atskleidusi Šalis nurodytų kitaip. Kiekviena iš Šalių gali atskleisti šią informaciją tretiesiems asmenims tik tiek, kiek tai yra būtina šios Sutarties tinkamam vykdymui ir tik iš anksto gavusi kitos Šalies raštišką sutikimą, išskyrus informaciją, kurios reikalauja teismas ar valstybės institucijos, turinčios teisę ją gauti pagal Lietuvos Respublikos įstatymus ar kitus Teisės aktus. Šis konfidencialumo įsipareigojimas galioja tiek Sutarties galiojimo metu, tiek ir neterminuotai po Sutarties pasibaigimo

10.7. Jeigu pirkimo vykdymo metu nebuvo tikrinama Tiekėjo kvalifikacija dėl teisės verstis atitinkama veikla arba buvo tikrinama ne visa apimtimi, Tiekėjas įsipareigoja Užsakovui, kad Sutartį vykdys tik tokią teisę turintys asmenys.
10.8. Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas: tiekėjas turi laikytis, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4 papunkčiu savarankiškai nustatytų aplinkos apsaugos kriterijų:

10.8.1. Su Sutarties vykdymu susiję dokumentai Pirkėjui turi būti pateikti tik elektroniniu formatu (nebent Sutartyje ir jos prieduose numatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Užskovas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus LR AM 2011 m. birželio 28 d. įsakymu „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ Nr. D1-508.

10.8.2. Tiekėjas privalo remonto metu susidariusias atliekas, įskaitant metalines dalis, elektros ir elektroninės įrangos atliekas, panaudotus tepalus, filtrus, pakuotes ir kitas atliekas, rūšiuoti ir perduoti teisę tokias atliekas tvarkyti turintiems atliekų tvarkytojams. Atliekos negali būti šalinamos kartu su komunalinėmis atliekomis, jeigu teisės aktai nustato kitokį jų tvarkymą.
10.9. Nustačius, kad Tiekėjas 10.8.1-10.8.2 papunkčiuose nustatyto kriterijaus (-jų) nesilaiko, Tiekėjui taikoma Specialiųjų sąlygų 4.3 punkte nurodyto dydžio bauda.

10.10. Už sutarties vykdymą atsakingi:

	Užsakovo darbuotojai
	Tiekėjo atstovai

	Atsakingas už sutarties ir jos pakeitimų paskelbimą Birutė Navickienė, Viešųjų pirkimų skyriaus vyriausioji specialistė, tel. (8 46) 491014, el. p birute.navickiene@kul.lt
	

	Už šios Sutarties vykdymo koordinavimą bei sutartinių įsipareigojimų vykdymą atsakingas: Dovydas Rumšas, Ūkio reikalų tarnybos padalinys - Aušros g.27, Švėkšna tel.:+37065538774,. el. paštas: dovydas.rumsas@kul.lt 
	


10.11. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip per 3 (tris) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

10.12. Pasirašydamos Sutartį Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus.

10.11. Sutartį šalys sudarė savanoriškai, laisva valia. Sutarties sudarymą Šalių įgalioti atstovai patvirtina pasirašydamos naudojantis saugiais, galiojančiais elektroniniais parašais.
11. PRIEDAI:

11.1. Biokuro katilinės priežiūros ir remonto darbų techninė specifikacija ir įkainiai (1 priedas).

ŠALIŲ JURIDINIAI ADRESAI IR BANKO REKVIZITAI
	UŽSAKOVAS: 
VšĮ Klaipėdos universiteto ligoninė

Liepojos g. 41, LT-92288, Klaipėda

Tel. 8 46 396600,

El. paštas: kul@kul.lt 

Im. kodas 306207585

PVM  mokėtojo kodas  LT100015574818

Atsisk. Sąskaita LT587180500000141030

AB „Artea“ bankas, 71805
Direktorė valdymui ir ekonomikai 
dr. Jūratė Grubliauskienė 
A. V.
	TIEKĖJAS:
A. V.


2026-         Sutarties  1 Priedas
BIOKURO KATILINĖS REMONTO IR PRIEŽIŪROS DARBŲ

TECHNINĖ SPECIFIKACIJA IR ĮKAINIAI 
VšĮ Klaipėdos universiteto ligoninė (toliau – Užsakovas) perka biokuro katilinės esančios adresu Aušros g. 27, Švėkšna priežiūros ir remonto darbus (toliau - Darbai). Darbų preliminarūs kiekiai yra pateikti šioje techninėje specifikacijoje.

Priežiūros ir remonto darbus sudaro:

1. Atvykimas į Aušros g. 27, Švėkšna;
2. Biokuro katilinės komponentų patikrinimas;
3. Remonto darbai (komponentų, detalių, įrangos išmontavimas, sumontavimas/keitimas);
Remontui reikalingų detalių, medžiagų ir įrangos (elektros komponentų, mechaninių dalių, guolių, reduktorių, velenų, ašių ir kt.) (toliau Detalės) įsigijimui taikoma sutarties vykdymo išlaidų atlyginimo kainodara – sutarties vykdymo metu tiekėjui bus atlyginamos tik faktiškai patirtos, pagrįstos Detalių įsigijimo išlaidos, ne didesnėmis nei rinkos kainomis. Į faktiškai patirtas išlaidas negali būti įtrauktas tiekėjo pelnas.

Tiekėjas privalo pagrįsti patirtas išlaidas pateikdamas įsigijimo dokumentus (pvz., sąskaitas faktūras). Apmokamos tik tos Detalių išlaidos, kurios yra tiesiogiai susijusios su sutarties vykdymu ir atitinka techninėje specifikacijoje nustatytus reikalavimus. Sutarties vykdymo metu priimami tiekėjo sprendimai, susiję su faktinėmis išlaidomis, su Užsakovu turi būti derinami iš anksto.

Biokuro katilinės komponentų patikrinimas  apima:

· Kuro padavimo sistemos iki tarpinio kuro bunkerio patikrinimas;

· Kuro padavimo į katilą sistemos patikrinimas: reduktorius, guoliavietės, rotacinė sklendė, sraigtas;

· Oro ventiliatorių patikra, kaitinimo elementų;

· Katilo vizualinė patikra, termostatas, elektrokontaktinis manometras, apsauginis vožtuvas, sandarumas, degiklis, traukomatis;

· Dūmų ventiliatoriaus patikra;

· Pelenų šalinimo sistema: reduktoriai, guoliavietės, sraigtas;

· Patikrinimo ataskaita: ataskaitoje nurodoma katilų komponentų būklė, reikalingumas keitimui/remontui;

· Nemokami skambučiai techniniam personalui (darbo valandomis).

1.  Darbų apimtys – Užsakovo biokuro katilinės katilų ir jų komponentų aptarnavimas ir remontas, atsarginės dalys ir jų keitimas, techninių sutrikimų nustatymas ir įrangos pilno techninio funkcionalumo atstatymas.

2.  Apmokėjimo sąlygos:

2.1.  Komponentų, detalių išmontavimo, sumontavimo/keitimo (toliau – Įrangos remonto) Darbų kainą sudaro sugaištas darbo laikas. Darbų kaina kiekvienu konkrečiu atveju yra skaičiuojama dauginant valandos įkainį iš darbų atlikimo laiko. Remonto Darbų  (komponentų, detalių išmontavimas, sumontavimas/keitimas) valandos įkainis yra fiksuotas.

2.2.  Įrangos remontui atlikti panaudotos įrangos/medžiagų/detalių kainos Užsakovo apmokamos atskirai nuo Remonto darbų kainos. Įrangos remontui atlikti panaudotos įrangos/medžiagų/detalių kaina turi būti suderinta su Perkančiąja organizacija raštu ir/ar elektroniniu paštu prieš atliekant įrangos remontą. 

Tiekėjas privalo pagrįsti patirtas išlaidas pateikdamas įsigijimo dokumentus (pvz., sąskaitas faktūras). Apmokamos tik tos Detalių išlaidos, kurios yra tiesiogiai susijusios su sutarties vykdymu ir atitinka techninėje specifikacijoje nustatytus reikalavimus. Sutarties vykdymo metu priimami tiekėjo sprendimai, susiję su faktinėmis išlaidomis, su Pirkėju turi būti derinami iš anksto.

2.3.  Už tinkamai atliktus Darbus (remonto darbus ir remontui atlikti panaudotą įrangą/medžiagas/detalias) Perkančioji organizacija apmokės Tiekėjui pagal Tiekėjo pateiktą PVM sąskaitą – faktūrą. PVM sąskaitos - faktūros turi būti teikiamos naudojantis informacinės sistemos SABIS – Sąskaitų administravimo bendroji informacinė sistema priemonėmis. Kartu su PVM sąskaita faktūra turi būti pateiktas abiejų Šalių pasirašytas atliktų Remonto darbų priėmimo – perdavimo aktas.

2.4.  Perkančioji organizacija Tiekėjo pateiktą PVM sąskaitą – faktūrą apmoka per 60 kalendorinių dienų nuo PVM sąskaitos – faktūros gavimo dienos.

3.  Remonto atlikimo tvarka:

3.1.  Apie įrangos remonto darbų poreikį perkančioji organizacija praneša tiekėjui telefonu ir/ar elektroniniu paštu.

3.2. Tiekėjas įsipareigoja atvykti į Užsakovo nurodytą įrangos buvimo vietą (Aušros g. 27, Švėkšna) apžiūrėti įrangą ir pateikti Defektinį aktą, kuriame turi būti nurodyta įrangos remonto darbų ir remontui atlikti reikalingos įrangos/medžiagų/detalių kainos ir remonto darbų trukmė.

3.3. Tiekėjas įrangos remonto darbus atlieka tik Perkančiajai organizacijai patvirtinus Tiekėjo pateiktą Defektinį aktą (t.y. patvirtinus remonto darbus nurodytomis kainomis).

3.4. Tiekėjas remonto darbus įsipareigoja atlikti ne vėliau kaip per 3 (tris) darbo dienas, nesant atsarginių dalių Tiekėjo sandėlyje – ne vėliau kaip per 14 (keturiolika) dienų nuo pranešimo apie įrangos remonto darbų poreikį dienos. Atlikęs darbus Tiekėjas pateikia Remonto aktą. Užsakovo patvirtintas Remonto aktas yra laikomas remonto darbų priėmimo – perdavimo aktu.

3.5. Tiekėjas turi užtikrinti, kad siunčiami remonto darbus atlikti darbuotojai yra reikiamos kvalifikacijos ir turintys pakankamai įgūdžių atlikti Darbus. Tiekėjas atsakys už savo darbuotojų saugą darbe ir priešgaisrinės saugos taisyklių laikymąsi Užsakovo nurodytoje įrangos buvimo vietoje, Tiekėjas pats tirs savo darbuotojų nelaimingus atsitikimus patirtus Užsakovo nurodytoje įrangos buvimo vietoje.

3.6. Tiekėjas, vykdydamas sutartį, privalo naudoti teisės aktų reikalavimus atitinkančias medžiagas ir atsargines dalis bei užtikrinti, kad remonto metu susidariusios atliekos būtų tvarkomos teisės aktų nustatyta tvarka

4.  Garantinės sąlygos:

4.1  Tiekėjas atliktiems remonto darbams turi suteikti ne mažesnę kaip 30 (trisdešimt) dienų garantiją. Įrangos remonto metu panaudotai įrangai/medžiagoms/detalėms suteikiama ne mažiau kaip 3 (trijų) mėnesių garantija pagal įrangos, medžiagų ir detalių gamintojo standartines garantijos sąlygas. 
Pastaba: Biokuro katilinės vandens šildymo katilai kūrenami medžio granulėmis. Katilų kiekis 2 vnt., pavadinimas – ,,Greentech–500“, vieno katilo galia – 500 kW. Tiekėjas, prieš pateikdamas pasiūlymą, turi teisę paprašyti susipažinti su biokuro katilinės įrengimo techniniu projektu bei, suderinęs laiką su Perkančiąja organizacija, atvykti į katilinės objektą ir vietoje įvertinti esamą įrangą, technologinius sprendinius bei priežiūros ir aptarnavimo darbų apimtis.

5. KAINODAROS STRUKTŪRA

	Eil.Nr.
	Pavadinimas
	Mato vnt.
	Kiekis
	Kaina be PVM



	1
	2
	3
	4
	5

	1
	Atvykimas į Aušros g. 27, Švėkšna
	kart.
	36
	

	2
	Biokuro katilinės komponentų patikrinimas
	kart.
	3
	

	3
	Remonto darbai (komponentų, detalių, įrangos išmontavimas, sumontavimas/keitimas)
	val.
	186
	

	4.
	Atsarginės detalės, perkamos esant poreikiui
	-
	Sutarties vykdymo išlaidų atlyginimas
	10000 ,00 Eur be PVM *


* nurodyta 10 000 Eur (be PVM) suma yra maksimali lėšų suma, skirta atsarginių detalių įsigijimui (toliau -Detalės). Ši suma nėra laikoma tiekėjo siūloma kaina ir tiekėjai jos nekeičia. Pasiūlymų vertinimo metu Detalių dalis nėra vertinama.

Detalių įsigijimui taikoma sutarties vykdymo išlaidų atlyginimo kainodara – sutarties vykdymo metu tiekėjui bus atlyginamos tik faktiškai patirtos, pagrįstos Detalių įsigijimo išlaidos, ne didesnėmis nei rinkos kainomis. Į faktiškai patirtas išlaidas negali būti įtrauktas tiekėjo pelnas.

Tiekėjas privalo pagrįsti patirtas išlaidas pateikdamas įsigijimo dokumentus (pvz., sąskaitas faktūras). Apmokamos tik tos Detalių išlaidos, kurios yra tiesiogiai susijusios su sutarties vykdymu ir atitinka techninėje specifikacijoje nustatytus reikalavimus. Sutarties vykdymo metu priimami tiekėjo sprendimai, susiję su faktinėmis išlaidomis, su Pirkėju turi būti derinami iš anksto.

Puslapis 7 iš 9

